Friedrich Muckermann

**Friedrich Johannes Muckermann** S.J. (født 17. august 1883 i Bückeburg i kongedømmet Preussen i keiserriket Tyskland; død 2. april 1946 i Montreux i Sveits) var jesuittprest og publisist. Han var en iherdig motstander av nasjonalsosialismen og av sovjetkommunismen. Han satt i sovjetiske fengsler i 1919, og måtte siden 1934 flykte fra Tysklant til det ene lande etter det andre. Hans nedslagsfelt var betydelig og over lengre tid, ikke bare i den nærmeste omverden; i den katolske kirke i Norges tidsskrift *[[tidsskriftet St Olav|St Olav]]* ble han gjengitt og omtalt, kort etter at han rømte til Nederland i 1934.

I kampen mot nazistene stod han på med artikler og taler. Han var utgiver av tidsskriftene *Der Gral* og *[[Der Deutsche Weg]]*, og talte på radio fra Paris, helt til Paris falt i juni 1940.

## Liv og virke
### Bakgrunn
Friedrich Muckermann var det fjerde av 12 barn av Anna og Hermann Johann Muckermann, en skomaker i Bückeburg. Hans eldste bror var biologen og jesuitten Hermann Muckermann, hans nest yngste bror politikeren Richard Muckermann, og hans yngste bror diplomaten Ludwig Muckermann.

Friedrich Muckermann gikk på *Adolfinum Gymnasium* i hjembyen, og på det erkebiskoppelige gutteseminar i Paderborn. I en alder av 16 år mottok den svært begavede eleven sitt avgangsbevis som bekreftelse på at han hadde fullført skolegangen. Han fikk senere sin formelle *[[Abitur]]* (universitetsopptakskompetanse) som student ved *Adolfinum* i Bückeburg.

### Jesuitt
I 1899 trådte han inn i jesuittordenen i Bleyenbeck (Nederland). Etter sine første løfter gikk han inn i junioratet i Exaten nær Leudal, hvor han fikk utdanning i humaniora. I 1903 begynte han studiene i filosofi ved *Ignatius-kollegiet* i Valkenburg. Etter å ha bestått eksamenene underviste han under interstitiet ved jesuittkollegiet *Stella Matutina* i Feldkirch. Deretter studerte han tysk filologi og pedagogikk ved Københavns Universitet og underviste samtidig ved *Andreas-kollegiet* i Ordrupshøj nær København. Etter eksamenene i København begynte han å studere teologi ved *Ignatius-kollegiet* i 1912.

### Prest
Han ble ordinert til prest i august 1914. Under første verdenskrig var han i den tyske hær. Først var han i saniteten på Vestfronten, og fra utgangen av 1914 som feltgeistlig på Østfronten. 

Etter krigsslutt fikk han i oppdrag å bygge opp et ordenshus for jesuittene i Vilna (Wilno, Vilnius). Etter at Røde Armé i slutten av 1918 hadde rykket inn i Vilno i forkant av den polsk-sovjetiske krig, ble Muckermann arrestert i februar 1919. Han satt deretter i fengseler i Minsk og Smolensk. II fengslene lærde den språkbegavede Muckermann russisk. Han ble dømt til døden men dommen ble ikke eksekvert. Han ble i stedet løslatt i 1919 ved en fangeutveksling, der Muckermann ble utvekslet mot Karl Radek. Hans fangenskap var altså hos de sovjetrussiske, og var hans første pregende erfaring ned et  totalitært regime.

Muckermann var en frittalende motstander av kommunismen og uttalte seg mot den i artikler og taler. I 1921 begynte han sin virksomhet som utgiver av *[[Der Gral]]*/*De Graal*, grunnlegger og leder av presse-korrespondenser, som forfatter, journalist, taler ved større og mindre anledninger, og i radio som predikant og sjelesørger. Fra 1921 og utover bodde han i Bonn i det franskstyrte Rhinlandet I 1923 ble han utvist av franskmennene for en artikkel som var kritisk til den franske okkupasjon av Rheinland. Han flyttet da til Münster.

Pater Friedrich Muckermann advarte ustanselig mot totalitære ideologier, enten det var stalinistisk kommunisme eller nasjonalsosialisme. Han ble tidlig lagt merke til også i Norge, i første omhgang på grunn av hans erfaringer fra og beretninger om det sovjetiske diktatur, men snart også for hans nazismekritikk.

I en skarp anmeldelse av Hitlers  *[[Mein Kampf]]* i tidsskriftet sitt *[[Der Gral]]* kalte han Hitler, som presenterte seg selv som en tjener av folkets vilje, en *«demagog som styrer folket ved å piske det»*. Igjen og igjen gjorde han det klart i skrifter og forelesninger at rasisme og antisemittisme var antikristne vranglærer. I 1931 beskrev han nasjonalsosialismen som *«det 20. århundres heresi»* - det vil si som vranglære. Karakteristikken  var et tydelig ordspill (Alfred Rosenbergs «Mythus des zwanzigsten Jahrhunderts» (utkom 1930), gjort til «Häresie des zwanzigsten Jahrhunderts»).

### I nasjonalsosialismens tid

Etter Hitlers maktovertagelse i Tyskland våren 1933 regnet nasjonalsosialistene ham som statsfiende. Gestapo i Essen anbefalte at det ble ilagt taleforbud. Bøkene hans ble brent og fjernet fra sirkulasjon. Etter  De lange knivers natt og arrestasjonene i kjølvannet av denne såkalte «Röhm-affæren» måtte også Muckermann forvente å bli arrestert; broren hans, Hermann, advarte ham om dette. Den 14. juni 1934 unnslapp Muckermann; han krysset den tyske grense og dro til Oldenzaal i Nederland. Han fortsatte sin kamp fra naziregimet fra utlandet. 

Han hadde allerede nære bånd til Nederland. Deler av studiene hans hadde funnet sted der, og siden tidlig på 1920-tallet hadde han vært venn med Dr. Henri Poels fra Valkenburg. Han tilbrakte regelmessig helger der. I Oldenzaal grunnla Muckermann, sammen med Joseph Steinhage, som også hadde flyktet fra Tyskland, avisen *[[Der Deutsche Weg]]*. De to mennene hadde møttes på klosteret i Glanerbrug. *Der Deutsche Weg* var en avis for katolikker utenfor Tyskland. I avisen, som hadde tre tusen abonnenter, motarbeidet skribentene sterkt nazismen. De publiserte ofte konfidensielle NSDAP-dokumenter som Steinhage fikk tak i gjennom sine tyske kontakter.

Fra Oldenzaal hjalp han til – trass i åpen Gestapo-overvåking – med å smugle inn i Tyskland illegale kirkeblader fra trykkerieieren og forleggeren av *[[De Twentsche Courant Tubantia|Twentsche Courant]]*, Brüggemann. 

Jesuittenes generalsuperior, Wladimir Ledóchowski, kalte Muckermann til Roma tidlig i 1935, og i juli 1935 utnevnte han ham til professor i russisk litteratur ved Det pavelige orientalske institutt for å fjerne ham, som var under Gestapo-overvåking i Oldenzaal, «fra skuddlinjen». Ved siden av denne undervisningsforpliktelsen fortsatte Muckermann arbeidet med tidsskriftet *Deutscher Weg*, som ble utgitt i Oldenzaal frem til 5. juni 1940. Fem dager etter okkuperte Wehrmacht Oldenzaal.

Pater Muckermann gjenopptok sine forelesningsreiser til flere europeiske land.[24] Høsten 1937, med godkjenning fra kansler Kurt Schuschnigg, flyttet Muckermann til Wien. Schuschnigg hadde vært hans elev ved *Stella Matutina Gymnasium* i Feldkirch. Den tyske ambassadør, Franz von Papen, protesterte til Schuschnigg mot Muckermanns *«politiske aktiviteter»* i Wien og uttalte at Muckermann var *«Tysklands farligste fiende»*. Schuschnigg oppmuntret imidlertid Muckermann til å fortsette sitt virke, *«som var uendelig verdifullt for oss fordi han mesterlig forsto hvordan han kunne avsløre datidens sår uten å direkte ta opp politiske spørsmål eller kalle ting ved sitt navn.»* Da Schuschnigg snakket med Hitler på Berghof nær Berchtesgaden i februar 1938, krevde Hitler igjen, nok en gang forgjeves, at den østerrikske regjering skulle stanse pater Muckermanns aktiviteter. Hitler tilbakekalte Muckermanns tyske statsborgerskap.

Ved *[[Anschluss]]* den 12. mars 1938 var Muckermann i Paris for å holde foredrag, og dette reddet formodentlig hans liv. Han fortsatte sin publisistiske kamp mot NS-regimet fra Paris. Fra november 1939 talte han over den parisiske radiosender hver søndah til franskmennen og sine egne landsmenn. Etter den tysake innmarsj i Frankrike tok han seg først unna til den ikkeokkuperte del av Frankrike. Der utgav han seg som nederlandsk prest, og tok seg av et avidesliggende sogn, Saint-Pardoux-Lavaud. Etter at Wehrmacht i november 1942 okkuperte også dette området, gikk han i dekning.

Derfra måtte han i mars 1943 flykte fra Gestapo til Sveits. Der var han som internert mer hemmet i sitt publisistiske virke. Han skrev fortsatt noe i aviser og tidsskrifter; men mer enn det kalete han å få skrevet ytterligere tre bøker.

Pater Friedrich Muckermann døde den 2. april 1946 i Montreux i Sveits.

## Svartelistet i Øst-Tyskland
Etter annen verdenskrigs slutt ble noen av Muckermanns skrifter satt på forbudslisten i den sovjetiske okkupasjonssone (det senere Øst-Tyskland): *Der Bolschewismus droht* (Kath. Tat-Verl., Köln 1931), *Das Los des Arbeiters in Sowjet-Rußland* (Kath. Tat-Verl., Köln 1932) og *Es spricht die spanische Seele … Neue Dokumente* (Alsatia, Colmar 1937). I DDR tilføyde man til denne listen også *Wollt ihr das auch? Wie ich den Bolschewismus in Rußland erlebte* (Verb. d. kath. Jünglings-Vereinigungen Deutschlands, Düsseldorf 1920), *Vom Rätsel der Zeit.* (Kösel & Pustet, München 1933) og *Heiliger Frühling* (Regensbergsche Verlagsbuchhandlung, Münster 1935).

## Skrifter
* *Wollt ihr das auch? Wie ich den Bolschewismus in Russland erlebte*. Verband der katholischen Jünglings-Vereinigungen Deutschlands, Düsseldorf 1920.
* *Katholische Aktion*. Ars sacra, München 1929
* *Goethe*. Verlag der Buchgemeinde, Bonn 1931.
* *Der Bolschewismus droht*. Katholischer Tat-Verlag, Köln 1931.
* *Der Mönch tritt über die Schwelle. Betrachtungen über die Zeit*. E. C. Etthofen, Berlin 1932.
* *Das Los des Bauern in Sowjet-Rußland*. Katholischer Tat-Verlag, Köln 1932.
* *Das Los des Arbeiters in Sowjet-Rußland*. Katholischer Tat-Verlag, Köln 1932.
* *Vom Rätsel der Zeit*. Kösel & Pustet, München 1933.
* *Deutschland ... Wohin ...? Der Nationalsozialismus, eine religiöse Erscheinung*. Verlag Der Deutsche Weg, Oldenzaal 1934.
* *Heiliger Frühling*. Regensbergsche Verlagsbuchhandlung, Münster 1935.
* *Es spricht die spanische Seele … Neue Dokumente*. Alsatia, Colmar 1937.
* *Revolution der Herzen*. Alsatia, Colmar 1937.
* *Der Mensch im Zeitalter der Technik*. Stocker, Zürich 1943.
* *Wladimir Solowiew. Zur Begegnung zwischen Rußland und dem Abendland*. 2 Bände, Walter, Olten 1945.
* *Der deutsche Weg. Aus der Widerstandsbewegung der deutschen Katholiken von 1930–1945*. NZN-Verlag, Zürich 1945.
* *Im Kampf zwischen zwei Epochen. Lebenserinnerungen*. Bearbeitet und eingeleitet von Nikolaus Junk (= *Veröffentlichungen der Kommission für Zeitgeschichte, Reihe A: Quellen.* Band 15). Matthias Grünewald, Mainz 1973, ISBN 3-7867-0409-0; 2. Auflage 1974.

## Litteratur
* Hubert Gruber: *Friedrich Muckermann S.J., 1883–1946. Ein katholischer Publizist in der Auseinandersetzung mit dem Zeitgeist.* Matthias Grünewald, Mainz 1993, ISBN 3-7867-1736-2.
* 
* Franz Kroos: *Friedrich Muckermann (1833-1946).* I: Rudolf Morsey (utg.): *Zeitgeschichte in Lebensbildern. Aus dem deutschen Katholizismus des 20. Jahrhunderts.* Band 2, Mainz 1975, S. 48 ff.
* Herbert Wagner: *Die Gestapo war nicht allein… Politische Sozialkontrolle und Staatsterror im deutsch- niederländischen Grenzgebiet 1929–1945.* Lit, Münster 2004, ISBN 3-8258-7448-6 (zugleich Dissertation, Fernuniversität Hagen, 2002).
* *Ein Schöngeist als Staatsfeind.* I: *Evangelische Zeitung.* 17. August 2008, S. 14.

## Referanser


## Eksterne lenker
* Hermann Muckermann: ''2. April 1946 – Friedrich Muckermann SJ † in Montreux (Schweiz).''  I: *Mitteilungen aus den deutschen Provinzen der Gesellschaft Jesu.* Band 17, Nr. 113–116, 1953–1956, S. 325–328.
* Reinhard Lettmann: *[[Nikolaus Groß]].* Predigt anlässlich des Märtyrergedenkens im Dom zu Xanten am 17. Juni 1990.
* Corrie Sweep, Ad Maas: ''De geschiedenis van het geloof in een eigen katholieke nieuwsdienst van 1927 tot 1973.''  In: *Bureaupubliciteit.nl* (niederländisch).
* Sammlung Friedrich Muckermann im Deutschen Exilarchiv 1933-1945 der Deutschen Nationalbibliothek